Brezelioù all renet en Europa (Spagn, Okitania, broioù baltek…) a reer kroaziadegoù anezho ivez alies. Gant armeoù stadoù katolik dreist-holl e voe digoret ar brezelioù-se, etre mare Disivoud ar Reter (etre katoliged hag ortodoksed) ha mare Disivoud ar Chornôg (etre protestanted ha katoliged), a-enep muzulmiz broioù ar Reter Nesañ. Met taolioù-brezel all a voe ivez a-enep paganed ar broioù slav pe ar broioù baltek, a-enep ar yuzevien, a-enep ortodoksed, Katared, aduidi Jan Hus ha tud all choazh enebourien dar bibien. Ortodoksed a gemeras perzh er stourm a-enep muzulmiz e Kroaziadegoù zo. Benniget e veze ar re a yae dar Chroaziadegoù gant an iliz katolik ha pardonet e veze dezho o fechedoù ha roet dezho induljañsoù.